Šošovica jedlá

Šošovica jedlá (Lens culinaris) je krovinatá jednoročná rastlina z čeľade bôbovitých. Táto strukovina pôvodom z Indie sa pestuje hlavne pre svoje semená. Dorastá do výšky okolo 40 cm a semená sú ukryté v strukoch, obvykle po dvoch.

Poddruhy 
šošovica jedlá (Lens culinaris):
Lens culinaris culinaris (synonymá: Ervum lens, Lens esculenta, Lens lens, Vicia lens)
Lens culinaris orientalis (synonymá: Ervum cyanea, Ervum cyaneum, Ervum orientale, Ervum orientalis, Lens cyanea, Lens orientalis, Lens orientalis var. cyaneum, Vicia orientalis)
Lens culinaris odemensis
Lens culinaris tomentosus

Pôvod a vlastnosti
Šošovica pochádza z Indie a ako súčasť ľudskej potravy je už od neolitu. Po sójových bôboch a konope má šošovica tretí najvyšší obsah bielkovín zo všetkých rastlín, a to až 26 %. Vďaka tomu tvoria v mnohých častiach sveta veľmi dôležitú zložku stravy. Je to tak hlavne v Indii, ktorej obyvateľstvo tvoria predovšetkým vegetariáni. Jednotlivé druhy šošovice sa od seba líšia veľkosťou semien, a takisto aj farbou, ktorá môže byť žltá, oranžová, hnedočervená, zelená či čierna.

Produkcia

Referencie

Iné projekty

Externé odkazy
 Všetky typy šošovice a jej použitie – po anglicky 

Bôbovité
Strukoviny